फिल्मों में तो आपने स्पाइडर मैन को देखा होगा, लेकिन इन दिनों इंस्टाग्राम पर एक रियल स्पाइडर मैन का वीडियो वायरल हो रहा है. सबसे दिलचस्प बात यह है कि यह रियल स्पाइडर मैन महज तीन साल का है. ईरान के इस वीडियो में तीन साल का बच्चा बिना किसी सहारे के स्पाइडर मैन की तरह दीवारों पर चढ़ता दिख रहा है. इस वीडियो को देखते ही आपके दिमाग में स्पाइडर मैन और बैटमैन की छवि याद आ जाएगी. कमरे में छत से चिपकी हुई एक गेंद को बच्चे के घरवाले निकालने की कोशिश करते हैं, पर वे नाकाम रहते हैं. बच्चा आता है और झट से बिना किसी सहारे के रेंगते हुए दीवार पर चढ़कर गेंद को निकाल लेता है. इस बच्चे का नाम अरात हुसैनी है. पिछले सप्ताह एक टीवी गेम शो के दौरान अरात ने अपने करतब दिखाए थे। बताया जा रहा है कि अरात के मम्मी-पापा बचपन से ही उसे जिमनास्ट बनने की ट्रेनिंग दिलवा रहे हैं.